สภาพอากาศตลอดสัปดาห์ หลายพื้นที่ ยังคงมีฝนตกต่อเนื่อง
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยตลอดสัปดาห์นี้ ( 12-18 ก.ค. 64 )ว่า วันนี้ (12 ก.ค.64) - 14 ก.ค 64 หลายพื้นที่ปริมาณฝนลดลงเนื่องจากร่องมรสุมพาดผ่านประเทศไทยตอนบนอ่อนกำลังลง โดยภาคเหนือและภาคตะวันออกเฉียงเหนือ และภาคใต้ ปริมาณฝนร้อยละ 40-60 ของพื้นที่ ขณะที่ ภาคตะวันออกปริมาณฝนร้อยละ 60 ของพื้นที่ ส่วนภาคกลาง  ปริมาณฝนร้อยละ 30-40 ของพื้นที่ จากนั้นวันที่ 15-17 ก.ค. 64 ปริมาณฝนของทุกพื้นที่จะเพิ่มขึ้นเนื่องจากร่องมรสุมจะมีกำลังแรงขึ้นอีกครั้ง ทำให้ทุกภาคมีปริมาณฝนร้อยละ 60-70 ของพื้นที่และมีฝนตกหนักบางแห่ง  ประชาชนควรเฝ้าระวังปริมาณฝนที่ตกลงมามากอาจทำให้เกิดน้ำป่าไหลหลากผู้อำนวยการกองพยากรณ์อากาศ กรมอุตุนิยมวิทยา กล่าวต่อว่า ช่วงเดือนกรกฎาคมนี้ กรมอุตุนิยมวิทยาคาดการณ์ว่าประเทศไทยจะได้รับผลกระทบจากหย่อมความกดอากาศต่ำในทะเลจีนใต้เท่านั้น โดยในช่วงเดือนสิงหาคม-กันยายนปีนี้ คาดว่าจะมีพายุโซนร้อนเข้ามาในประเทศไทยได้